section_heading: Biografija
paragraph_text: Navodno je Martin smislio ideju o izradi globusa kako bi uspio što bolje uvjeriti bogate trgovce iz Nürnberga, dobiveni novac investirati u trgovačka putovanja u prekomorkse zemlje te tako pokušati otkriti pomorski put do Indije. Zbog iskustava koja je stekao kao pomorac, kao i kontakta s portugalskim dvorom, takav je pothvat bio moguć. Međutim u vrijeme kada su se njegovi poslovni partneri divili veličanstvenom globusu, 1492. godine Kristofor Kolumbo vjerovao je da je otkrio put do Indije.